
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

	Datums skatāms laika zīmogā
	
Nr.
	
6-4/1/56/AK

	
	
	

	Uz 03.06.2026.
	Nr.
	b/n


Ieinteresētajiem piegādātājiem
Iepirkuma komisija izskatīja no ieinteresētā piegādātāja 03.06.2026. saņemto jautājumu par atklāta konkursa “Bezpilota gaisa kuģa piegāde Jelgavas pašvaldības policijas vajadzībām”, identifikācijas Nr. JVP 2026/56/AK, prasībām un sniedz šādu atbildi:

Jautājums:
1. Par BPL prasību attiecībā pret BPL praktiskajām apmācībām:
Tehniskajā specifikācijā noteikta prasība par praktisko apmācību nepieciešamību:
“Pretendentam pēc BGK piegādes ir jāspēj veikt tā lietošanas praktisko apmācību Pasūtītāja norīkotājiem darbiniekiem, kā arī jānodrošina tehniskais atbalsts, lai nodrošinātu pilnvērtīgu piegādātās preces lietošanu.”
Priekšlikums/precizējums:
Lūdzam precizēt tehniskās specifikācijas prasību attiecībā uz praktisko apmācību nodrošināšanu, skaidri nosakot:
· Vai praktiskās apmācības jāveic ar Pasūtītāja iegādātajām iekārtām vai Piegādātājam jānodrošina atsevišķas apmācību iekārtas.
· Apmācāmo personu skaitu.
· Minimālo praktisko apmācību apjomu stundās. 
Pašreizējā prasības redakcija nav pietiekami detalizēta un var radīt atšķirīgu interpretāciju starp pretendentiem, kas savukārt ietekmē piedāvājumu sagatavošanu un to savstarpējo salīdzināmību. Precīza apmācību apjoma un organizatorisko prasību noteikšana ir būtiska, lai pretendenti varētu korekti aprēķināt izmaksas, nepieciešamos resursus un nodrošināt vienotu izpratni par izpildāmo pakalpojumu apjomu. Minēto aspektu precizēšana nodrošinātu skaidru un vienveidīgu tehniskās specifikācijas interpretāciju visiem pretendentiem, vienlaikus ievērojot Publisko iepirkumu likuma 20. pantā noteiktos caurskatāmības, vienlīdzīgas attieksmes un samērīguma principus.

Atbilde:
Praktiskās apmācības jāveic ar Pasūtītāja iegādātajām iekārtām vai jānodrošina atsevišķas apmācību iekārtas pēc piegādātāja izvēles. Apmācāmo personu skaits paredzēts līdz desmit cilvēkiem. Praktiskajās apmācības nodrošināt šādus apmācību tematus: bāzes manevri, pacelšanās, nosēšanās, drošības sistēmu lietošana, drona konfigurācija, funkcionalitātes iespējas (Manuālie iestatījumi , u.c.). Apmācībām jānotiek Jelgavas valstspilsētas robežās.
Formas sākums



Jautājums:Formas beigas
2. Par BPL prasību attiecībā pret BPL konstrukciju un skaņas/gaismas moduļiem:
Tehniskajā specifikācijā noteikta prasība tehniskās specifikācijas sadaļas “Konstrukcija” 4. punktā:
“Moduļi ir ātri uzstādāmi/ noņemami bez papildus rīkiem, ļaujot elastīgu konfigurāciju operatīvajam darbam (apgaismojuma un skaņas atskaņotāja (skaļruņa) modulis) vai BGK esošajā komplektācijā jābūt šiem papildus rīkiem: 1. skaņas atskaņotājs (skaļrunis); 2. apgaismojums (starmetis).”
Priekšlikums/precizējums:
Lūgums precizēt, vai BGK komplektācijai jābūt aprīkotai ar apgaismojuma un skaņas atskaņotāja (skaļrunis) moduļiem vai nav. Kā arī, ja moduļi nepieciešami, lūgums norādīt attiecīgo moduļu nepieciešamo tehnisko specifikāciju.
Vēršam uzmanību, ka nav noteikta skaidra prasība, ka moduļiem ir jābūt komplektā ar BPL, kā tas minēts tehniskās specifikācijas sadaļas “Konstrukcija” 4. punktā “Moduļi ir ātri uzstādāmi/ noņemami bez papildus rīkiem, ļaujot elastīgu konfigurāciju operatīvajam darbam (apgaismojuma un skaņas atskaņotāja (skaļruņa) modulis) vai BGK esošajā komplektācijā jābūt šiem papildus rīkiem: 1. skaņas atskaņotājs (skaļrunis); 2. apgaismojums (starmetis).”, kas var radīt interpretācijas iespējas pretendentiem un nevienlīdzīgu piedāvājumu sagatavošanu.
Papildus norādāms, ka šādas nenoteiktas prasības var ierobežot konkurenci, jo pretendenti var atšķirīgi interpretēt komplektācijas apjomu (piemēram, iekļaujot vai neiekļaujot attiecīgos moduļus pamatpiedāvājumā), kā rezultātā piedāvājumi kļūst grūti savstarpēji salīdzināmi. Tāpat pastāv risks, ka faktiskajā izpildē tiks piegādāta nepilnīga vai pasūtītāja vajadzībām neatbilstoša komplektācija.
Ņemot vērā minēto, lūgums skaidri definēt, vai apgaismojuma un skaņas atskaņotāja (skaļruņa) moduļi ir obligāta BPL komplektācijas sastāvdaļa vai arī tie ir paredzēti kā papildu aprīkojums, kas iegādājams atsevišķi. Ja moduļi ir obligāti, nepieciešams precizēt to minimālās tehniskās prasības un iekļaušanu piedāvājuma cenā, nodrošinot viennozīmīgu prasību interpretāciju un godīgu konkurenci iepirkumā.

Atbilde:
Iepirkumu komisija ir veikusi grozījumus iepirkuma dokumentācijā, skatīt iepirkuma nolikuma 3.pielikumu “Tehniskā specifikācija / Tehniskais piedāvājums” (2_pielikums_TS_TP_ar_grozijumiem_05062026).
7.pozīcijā “Kostrukcija” ir paredzēts “4. Jānodrošina funkcionalitāte pievienot apgaismojuma un skaņas atskaņotāja (skaļruņa) moduļus. Moduļi ir ātri uzstādāmi/ noņemami bez papildus rīkiem, ļaujot elastīgu konfigurāciju operatīvajam darbam. Moduļi nav jāiekļauj piedāvājumā.”;

Jautājums:
3. Par BPL prasību attiecībā pret BPL tālvadības ierīces ekrānu:
Tehniskajā specifikācijā noteikta prasība tehniskās specifikācijas 24. punktā:
“Vismaz 5 collas (1920×1080 izšķirtspēja, līdz 1000 niti spilgtums)”
Priekšlikums:
Mainīt tehniskās specifikācijas sadaļas “BGK” 24. punktu “Vismaz 5 collas (1920×1080 izšķirtspēja, līdz 1000 niti spilgtums)” uz prasību “Vismaz 5 collas (1920×1080 izšķirtspēja, vismaz 1000 niti spilgtums)”, jo noteiktā prasība “līdz 1000 niti spilgtums” nepamatoti ierobežo iespējamo piedāvājumu loku un nav objektīvi saistīta ar Pasūtītāja funkcionālajām vajadzībām. Tirgū pieejamajām BPL tālvadības ierīcēm tiek nodrošināts spilgtums virs 1000 nitiem, lai garantētu ekrāna salasāmību tiešos saules staros un dažādos laika apstākļos, kas ir būtiski kvalitatīvai un drošai BPL ekspluatācijai āra apstākļos. Nosakot prasību “līdz 1000 niti spilgtums”, tiek nepamatoti izslēgtas tehniski līdzvērtīgas vai pat funkcionāli labākas ierīces ar augstāku spilgtuma līmeni, lai gan paaugstināts spilgtums nepasliktina ierīces darbību vai saderību ar Pasūtītāja vajadzībām. Savukārt formulējums “vismaz 1000 niti spilgtums” nodrošina atbilstību faktiskajām ekspluatācijas prasībām, vienlaikus ievērojot Publisko iepirkumu likuma 20. pantā noteiktos principus par samērīgumu, brīvu konkurenci un vienlīdzīgu attieksmi pret piegādātājiem.

Atbilde:
Iepirkumu komisija ir veikusi grozījumus iepirkuma dokumentācijā, skatīt iepirkuma nolikuma 3.pielikumu “Tehniskā specifikācija / Tehniskais piedāvājums” (2_pielikums_TS_TP_ar_grozijumiem_05062026). Ekrāna Maksimālais spilgtums - vismaz 1000  niti.

Jautājums:
4. Par BPL prasību attiecībā pret BPL tālvadības ierīces krāsu:
Tehniskajā specifikācijā noteikta prasība tehniskās specifikācijas 32. punktā:
“Attālinātas vadības bloka krāsa - melna”
Priekšlikums:
Mainīt tehniskās specifikācijas sadaļas “BGK” 32. punktu “Attālinātas vadības bloka krāsa - melna” uz prasību “Attālinātas vadības bloka krāsa – melna vai cita tumša krāsa (pelēka u.tml.)”, jo attālinātās vadības bloka krāsojums pats par sevi neietekmē BPL funkcionalitāti, tehnisko veiktspēju, savietojamību vai ekspluatācijas drošību. Prasības noteikšana tieši melnai krāsai nepamatoti ierobežo iespējamo pretendentu loku un var radīt situāciju, kurā no dalības iepirkumā tiek izslēgti tehniski līdzvērtīgi risinājumi tikai vizuālu īpašību dēļ. Vienlaikus tumšas krāsas toņi, piemēram, pelēka vai antracīta krāsa, nodrošina identiskas praktiskās īpašības attiecībā uz ierīces lietošanu profesionālos apstākļos, tostarp samazinātu netīrumu redzamību un vizuāli neitrālu aprīkojuma izskatu. Tādējādi prasības precizēšana uz “melna vai cita tumša krāsa (pelēka u.tml.)” nodrošina Pasūtītāja funkcionālo vajadzību ievērošanu, vienlaikus veicinot plašāku konkurenci un atbilstību Publisko iepirkumu likuma 20. pantā noteiktajiem samērīguma un vienlīdzīgas attieksmes principiem.

Atbilde:
Iepirkumu komisija ir veikusi grozījumus iepirkuma dokumentācijā, skatīt iepirkuma nolikuma 3.pielikumu “Tehniskā specifikācija / Tehniskais piedāvājums” (2_pielikums_TS_TP_ar_grozijumiem_05062026). 32. punkts ir svītrots.

Jautājums:
5. Par BPL prasību attiecībā pret BPL video/foto kameras lēcu:
Tehniskajā specifikācijā noteikta prasība tehniskās specifikācijas 35. punktā:
“DFOV: 61°, Formāta ekvivalents: 40mm, Atvērums: f/1.0, Fokuss: 5 m to ∞”
Priekšlikums/precizējums:
Precizēt tehniskās specifikācijas sadaļas “BGK” 35. punktu “DFOV: 61°, Formāta ekvivalents: 40mm, Atvērums: f/1.0, Fokuss: 5 m to ∞” kurai BGK kamerai šāda lēca nepieciešama, tāpēc ka šobrīd prasība nav viennozīmīgi interpretējama un no specifikācijas nav saprotams, vai minētie parametri attiecas uz vienu konkrētu kameru vai uz vairākām BGK kamerām (piemēram, dienas kameru, nakts/IR kameru vai termālo kameru). 
Priekšlikums:
Mainīt tehniskās specifikācijas sadaļas “BGK” 35. punktu “DFOV: 61°, Formāta ekvivalents: 40mm, Atvērums: f/1.0, Fokuss: 5 m to ∞” uz prasību “Termālās kameras DFOV: vismaz 44°, Formāta ekvivalents: vismaz 50mm, Atvērums: f/1.0, Fokuss: 5 m to ∞”, jo sākotnēji noteiktie tehniskie parametri nepamatoti sašaurina iespējamo pretendentu loku, orientējoties uz konkrētas paaudzes tehnoloģisko risinājumu, kas vairs neatspoguļo aktuālo tirgus piedāvājumu un ražotāju produktu attīstības tendences. Mūsdienu profesionālajos BPL risinājumos termālajām kamerām tiek izmantoti atšķirīgi optiskie parametri, tostarp lielāks formāta ekvivalents un šaurāks skata leņķis, lai nodrošinātu efektīvāku objektu identificēšanu, novērošanu un termālo analīzi lielākos attālumos. Prasība noteikt “Termālās kameras DFOV: vismaz 44°, Formāta ekvivalents: vismaz 50mm” nodrošina Pasūtītājam iespēju saņemt tehnoloģiski modernākus un funkcionāli efektīvākus risinājumus, vienlaikus saglabājot nepieciešamo veiktspēju un ekspluatācijas kvalitāti. Vienlaikus šāda prasības redakcija paplašina konkurenci un nodrošina atbilstību Publisko iepirkumu likuma 20. pantā noteiktajiem principiem par samērīgumu, vienlīdzīgu attieksmi pret piegādātājiem un efektīvu konkurenci, nepieļaujot tehniskās specifikācijas interpretāciju kā orientētu uz šauru vai novecojošu tehnoloģisko risinājumu loku.

Atbilde:
35. punktā ir prasības Lēcai : “Vienai kamerai DFOV: 61° Formāta ekvivalents: 40mm Atvērums: f/1.0 Fokuss: 5 m to ∞”. Tātad vismaz vienas kameras lēcai ir jāatbilst minētajām prasībām.


Iepirkuma komisijas priekšsēdētājs  [elektroniskais paraksts]	G.Pipurs


J.Ogoļuka
Julija.Ogoluka@policija.jelgava.lv

